tomron87/hebrew-wikipedia-sentences-corpus huggingface dataset:
חללית מארינר 4 האמריקאית ששוגרה ב־1965 הייתה החללית הראשונה שטסה ליד מאדים והיא שידרה תמונות חשובות של פני השטח.
החללית הראשונה שנחתה על מאדים, מארס 3 ששוגרה ב־1971 על ידי ברית המועצות, לא שידרה תמונות בחזרה.
חלליות ויקינג האמריקאיות שידרו ב־1976 את התמונות הראשונות מכוכב הלכת עצמו.
ארצות הברית שיגרה גם את הגשושית פיוניר 10 שחלפה ליד כוכב הלכת צדק ב־1973, ואת המעבר הראשון ליד שבתאי ביצעה פיוניר 11 ב־1979. ארצות הברית שיגרה ב־1977 את וויאג'ר 1 ואחר כך את וויאג'ר 2 שביצעה את שני המעברים הראשונים, והיחידים, ליד אורנוס ונפטון.
ארבע גשושיות אלה כבר יצאו מתחום מערכת השמש.
פגישת החלל הראשונה נערכה בין שתי החלליות האמריקניות ג'מיני 6 וג'מיני 7, אשר נפגשו ב־15 בדצמבר 1965. בשיאה של הפגישה היו החלליות במרחק של 30 ס"מ בלבד זו מזו.
החללית שבאה לאחריהן, ג'מיני 8, ביצעה את עגינת החלל הראשונה ב־16 במרץ 1966 ויצרה מגע פיזי עם הלוויין Agena.
ב־30 באוקטובר 1967 נעשתה עגינת החלל האוטומטית הראשונה, שחיברה את החללית קוסמוס 186 הסובייטית לחללית קוסמוס 188. אלו היו שתי חלליות סויוז לא־מאוישות, משקל כל חללית היה 6,530 ק"ג.
השיגור הראשון מן הים התבצע ב־26 באפריל 1967, כאשר שוגר הטיל סקוט בי האמריקני שנשא לוויין איטלקי מכן שיגור בנמל החלל סן מרקו לא הרחק מחופי קניה.
תחנת החלל הראשונה, סליוט 1 הסובייטית, אוישה החל מ־7 ביוני 1971 במשך 23 יום.
באופן לא גלוי, אך תחרותי לא פחות, היה מרוץ פיתוחי חלל לצרכים צבאיים, מאמץ שהתקדם במקביל למאמצים המדעיים.
עוד לפני שיגור ספוטניק 1, הן ארצות הברית והן ברית המועצות החלו לפתח תוכניות ללווייני ריגול.
חללית זניט הסובייטית, שתכנונה הבסיסי היה דומה מאוד לחללית הווסטוק, שימשה כלוויין ריגול.
חללית זו התחרתה עם סדרת דיסקברר של חיל האוויר האמריקני.
חללית הדיסקברר XIII נשאה עליה את המטען הראשון שהוחזר מן החלל באוגוסט 1960 – יום לפני המטען הראשון שהוחזר לכדור הארץ על ידי הסובייטים.
שתי המעצמות פיתחו תוכניות חלל צבאיות גדולות ומקבילות.
דפוס נפוץ במרוץ היה שארצות הברית ביטלה תוכניות לאחר השלמת דגם בלבד, בעוד שברית המועצות בנתה, או אף שיגרה את תוצרי תוכניותיה הצבאיות לחלל.
שתי המדינות פיתחו תוכניות חלל צבאיות מאוישות.
חיל האוויר האמריקני הציע לשגר באמצעות משגר טיטאן את הדאון העל־קולי X-20 דינה־סואר ליירוט לווייני אויב.
התוכנית למעבדה מסלולית מאוישת (Manned Orbiting Laboratory) החליפה את דינה־סואר, אך גם תוכנית זו בוטלה.
ברית המועצות פיתחה את תוכנית אלמאז לתחנת חלל צבאית מאוישת דומה, שמוזגה עם תוכנית סאליוט.
בעוד ששיגור החללית ספוטניק 1 יכול להיחשב באופן ברור כתחילת המרוץ לחלל, סופו של המרוץ פחות ברור.
ההתמודדות במרוץ נעשתה בלהט רב ביותר במהלך שנות השישים, והמרוץ נמשך כך עד הנחיתה על הירח ב־1969. על אף שלאחר הנחיתה על הירח של אפולו 11, נשלחו עוד משימות לנחיתה על הירח, מדעני החלל האמריקנים פנו לזירות חדשות.
בין היתר, הם עבדו על תחנת החלל סקיילאב שתאסוף מידע, ומעבורות חלל שתוכננו לשמש לצורך הצבת ספינות ומכשירים מדעיים בחלל ולהחזרתם עם סיום משימתם.
האמריקאים עשויים לטעון כי בכך שהנחיתו את האדם הראשון על פני הירח הם ניצחו במרוץ הלא רשמי, אך לעומתם, הסובייטים מעולם לא הודו בהפסד.
בכל מקרה, עם דעיכתה של המלחמה הקרה, וכשמדינות נוספות החלו לפתח תוכניות חלל משלהן, רעיון "המרוץ" בין שתי המעצמות הפך לפחות אמיתי.
המרוץ לחלל הואט לאחר נחיתת אפולו, ורבים רואים בה כנקודת שיא המרוץ או אף את סופו.
אחרים, רואים את סופו הברור של המרוץ עם משימת אפולו־סויוז המשותפת ב־1975. החללית הסובייטית סויוז 19 פגשה בחלל את אפולו 18 האמריקאית.
שתי החלליות עגנו יחד והאסטרונאוטים מהמדינות היריבות עברו ביניהן והשתתפו בניסוי משותף.
על אף שהמאמץ בחלל של כל מדינה נמשך, הם הלכו ב"כיוונים" שונים, ורעיון ה"מרוץ" הנמשך בין שתי המדינות היה לנחלת העבר לאחר האפולו־סויוז.
בתגובה לתוכנית מעבורות החלל האמריקאית, החלו הסובייטים לעבוד על פרויקט מעבורת החלל בוראן ועל משגר אנרגיה.
בשנות השמונים המוקדמות ההתחלה של יוזמת ההגנה האסטרטגית האמריקאית (באופן לא רשמי נודעה גם כפרויקט מלחמת הכוכבים), שבמסגרתה שאפה ארצות הברית להקים מערך הגנה בחלל נגד טילים בליסטיים, הסלימה הלאה את התחרות שאת סופה המוחלט ניתן לציין רק עם נפילת הגוש הקומוניסטי ב־1989.
ההוצאות הכספיות העצומות והבירוקרטיה שנדרשה למסע מוצלח בחלל הובילו ליצירת סוכנויות חלל.
ארצות הברית וברית המועצות פיתחו תוכניות שהתמקדו אך ורק בדרישות תעשייתיות ומדעיות למאמצים אלו.
ב־29 ביולי 1958 חתם הנשיא אייזנהאואר על "חוק נאס"א", והארגון החל את פעולתו ב־1 באוקטובר 1958. נאס"א נבנתה על יסוד ארגון NACA, שקדם לה, והתקציב שלה הועמד על כ־5 מיליארד דולר לשנה, לעומת תקציב שנתי של 5 מיליון דולר בלבד של NACA.
עלותה של הנחיתה על הירח במהלך משימת אפולו 11, הנחשבת לנקודת השיא בהישגי נאס"א, מוערכת בסכום של 20 עד 25 מיליארד דולרים.
מחסור בסטטיסטיקות מהימנות הופך את ההשוואה בין הוצאות החלל של ארצות הברית לבין אלו של ברית המועצות לקשה, במיוחד בתקופתו של חרושצ'וב.
עם זאת, ב־1989, ראש סגל השירותים הסובייטים המזוינים, גנרל מ.
מויסייב, דווח כי ברית המועצות הקציבה 6.9 מיליארד רובלים (כ־4 מיליארד דולר) לתוכנית החלל שלה באותה השנה.
פקידים סובייטים אחרים מעריכים שסך ההוצאות למשימות חלל מאוישות מסתכמות בסביבות סכום זה לכל אורך תקופתן של התוכניות.
הערכות לא רשמיות מצביעות על סכום מעט נמוך יותר של כ־4 וחצי מיליארד רובלים לשנה.
בנוסף לחוסר הבהירות בנתונים, השוואות כאלו צריכות לקחת בחשבון גם את השפעת התעמולה הסובייטית, אשר שאפה להציג את ברית המועצות כחזקה ולהטעות את הניתוחים המערביים.
עניינים ארגוניים, ובמיוחד תחרויות פנימיות, פגעו אף הם במאמץ הסובייטי.
לברית המועצות לא היה ארגון דומה לנאס"א (סוכנות החלל הרוסית נוצרה רק במהלך שנות התשעים).
יותר מדי עניינים פוליטיים ויותר מדי דעות אישיות עכבו את ההתקדמות הסובייטית.
כל ראש צוות תכנון סובייטי היה צריך להגן על רעיונותיו, בחיפוש תמיכה מפקיד רשמי.
ב־1964 פיתחה ברית המועצות 30 תוכניות שונות של משגר ודגם חללית באמצעות ראשי צוותי תכנון שונים.
בעקבות מותו של קורוליוב איבדה תוכנית החלל הסובייטית את היוזמה וניסתה רק להתמיד בשוויון עם ארצות הברית.
ב־1974 ארגנה ברית המועצות מחדש את תוכנית החלל שלה, והחלה את פיתוח משגר אנרגיה שנועד לשאת לחלל את מעבורת החלל בוראן.
אומנם הכלכלה הסובייטית נחשבה לשנייה בגודלה בעולם, אך כלכלתה של ארצות הברית הייתה חזקה יותר.
הסובייטים פעלו אפוא בנחיתות כלכלית.
בסופו של דבר הארגון הסובייטי הלא יעיל והמחסור בכספים הוביל אותם לאיבוד היתרון שבו החזיקו בתחילה.
משקיפים גרסו שהמחיר הכלכלי הגבוה של המרוץ לחלל, יחד עם מרוץ החימוש היקר מאוד, העמיקו בסופו של דבר את המשבר הכלכלי של המערכת הסובייטית במהלך סוף שנות השבעים והשמונים.
משבר זה היה כנראה גם אחד הגורמים שהובילו לקריסת ברית המועצות.
טכנולוגיות, ובמיוחד בתחומי הנדסת אווירונאוטיקה ותקשורת אלקטרונית, התפתחו רבות במהלך תקופת המרוץ לחלל.
עם זה השפעת המרוץ לחלל חרגה הרחק מעבר לתחומים מדע הטילים, פיזיקה ואסטרונומיה.
בטכנולוגיות שונות שפותחו במסגרת מאמציהן של המעצמות המתחרות נעשה שימוש בתחומים מגוונים, בהם בציוד אתלטי, במיכשור רפואי, ובתעשיית המזון.
מדינות נוספות מחזיקות בלוויינים בחלל ששוגרו בסיוע זר.
לאחר המרוץ לחלל גבר שיתוף הפעולה הבינלאומי בתחום החלל, שכלל את תוכנית משותפת של רוסיה וארצות הברית, שבמסגרתה ביקרו מעבורות חלל אמריקניות בתחנת החלל הרוסית מיר, וכן את תחנת החלל הבינלאומית, שהיא מיזם משותף לנאס"א, סוכנות החלל הפדרלית של רוסיה, הסוכנות היפנית לחקר החלל, סוכנות החלל הקנדית וסוכנות החלל האירופית.
המרוץ לחלל השפיע גם על החינוך באמריקה, והדחף לניצחון במרוץ תרם לשינויים בדרכי הוראת המדעים.
החשש האמריקני מפני פיגור אחר ברית המועצות במרוץ לחלל, הניע מחוקקים ואנשי חינוך להחלטה על הגדלת הדגש על מתמטיקה ופיזיקה בבתי הספר בארצות הברית.
פקודת החינוך לביטחון לאומי (National Defense Education Act) שנחקקה בארצות הברית ב־1958, הגדילה את התקציב למטרות אלה בכל רמות מערכת החינוך.
עד היום למעלה מ־1,200 בתי ספר גבוהים בארצות הברית מחזיקים בפלנטריום משלהם, מצב שאין לו מקביל באף מדינה אחרת בעולם.
בעקבות נחיתת האדם על הירח והתגברות הסיכויים לקיים בו חיים סדירים התעורר דיון הלכתי האם אדם מחויב במצוות על הירח, ואם אכן יש חיוב, כיצד ניתן לקיים בו את המצוות התלויות בזמני הלוח העברי הארצי.
בין הרבנים הבולטים שהשתתפו בדיון היו הרב בנציון פירר, הרב שלמה גורן והרב מנחם כשר.
הרב פירר הגיע למסקנה נועזת שהאדם פטור ממצוות אם אינו נמצא על הארץ, בין היתר משום שהתורה מציינת במפורש כי "אלה החקים והמשפטים אשר תשמרון לעשות...
כל הימים אשר אתם חיים על האדמה".
הרב שלמה גורן סבר לעומת זאת שהיות שהמתקנים בחלל תלויים באספקת אוויר ומזון מהארץ, הרי שהמתקנים נחשבים כשלוחה של הארץ והדרים בהם יהיו מחויבים בקיום מצוות התורה.
הרב מנחם כשר שלל את עצם הרעיון שקדושתו של היהודי תלויית מקום וזמן.
מאז שיגור האפולו 11 בשנת 1969 התפתחה ספרות תורנית שעוסקת בפרטי המצוות בחלל, לאחר שדעתו של הרב פירר על "פטור קוסמי" מהמצוות נותרה במיעוט.
בנוסף התעורר קושי דתי־הגותי באמירת הפסוק "כשם שאני רוקד כנגדך ואיני יכול לנגוע בך, כך לא יוכלו אויבי לנגוע בי לרעה", הנאמר מדי חודש בברכת הלבנה, תוך דילוג וקפיצה סמלית של המתפללים לעבר הירח כדי להביע את חוסר היכולת לגעת בה.
רבי מנחם מנדל שניאורסון מליובביץ' ענה על כך, שכאשר אדם אומר קידוש לבנה כאן בארץ לא יכול להגיע לירח בקפיצה, ואם כן אין בעיה בנוסח כאשר נאמר בארץ, אך אמר שיש לדון מה יעשה אדם שנמצא על הירח בעת קידוש לבנה.
במהלך המרוץ לחלל אירעו כמה אסונות.
כשחללית אפולו 15 האמריקנית עזבה את הירח, הותירו מאחוריהם האסטרונאוטים מצבת זיכרון לאסטרונאוטים משתי האומות אשר מתו בניסיונות להגיע לירח.
בארצות הברית, האסטרונאוטים הראשונים שנהרגו היו וירג'יל גריסום, אדוארד ווייט ורוג'ר צ'אפי.
שלושתם נספו בשריפה במהלך ניסוי קרקעי ב־27 בינואר 1967, על כן השיגור של אפולו 1.
טיסותיה של ברית המועצות סויוז 1 וסויוז 11 נסתיימו במותם של הקוסמונאוטים.
סויוז 1 שוגרה למסלול ב־23 באפריל 1967 ונשאה קוסמונאוט אחד, ולדימיר קומארוב, שנספה כשהחללית התרסקה בעת שובה לכדור הארץ.
ב־1971 הקוסמונאוטים של סויוז 11, גאורגי דוברובולסקי, ויקטור פטסאייב וולדיסלב וולקוב נחנקו במהלך חזרתם.
אסטרונאוטים נוספים נספו במשימות קשורות, ביניהם ארבעה אמריקאים שנהרגו בהתרסקויות מטוס ה־T-38. הקוסמונאוט הרוסי יורי גגארין, האדם הראשון בחלל, מצא את מותו במוות דומה, כשמטוס מיג־15 שבו טס התרסק ב־1968.
יש המכנים גם את פיתוח היכולת להגיע לירח על ידי מדינות נוספות, בשלב מאוחר יותר, בשם "המרוץ לחלל".
המרוץ הותנע מחדש בתחילת המאה ה־21 בשל פוטנציאל המחצבים הקיים בירח, שהמעצמות מעוניינות להפיק.
בפרט על הירח מצוי מחצב בשם הליום־3 שיכול להוות מקור אנרגיה יעיל, אך נמצא בכמויות מזעריות על פני כדור הארץ.
להלן כמה נקודות ציון במרוץ החלל המחודש:
בשנת 1990 שיגרה יפן חללית בשם היטן לכיוון הירח.
חללית זו הציבה לוויין קטן בשם האגורומו במסלול סביב הירח.
שלוש שנים לאחר שיגורה התרסקה היטן על הירח.
ב־27 בספטמבר 2003 שוגרה לחלל "סמארט־1" – חללית של סוכנות החלל האירופית שנשלחה למשימת מחקר מסביב לירח.
שיטת ההנעה שלה מבוססת על מנוע יונים.
ב־14 בספטמבר 2007 שיגרה יפן חללית בשם סלן, שהקיפה את הירח ורוסקה על פניו ביוני 2009. זו החללית הגדולה ביותר ששוגרה לעבר הירח מאז תוכנית אפולו.
ב־22 באוקטובר 2008 שיגרה הודו לירח חללית מחקר בשם Chandrayaan-1 שהייתה אמורה להקיף את הירח במשך שנתיים ואף לשלוח אליו גשושית לאיסוף דוגמיות קרקע.
בפועל פעלה החללית במשך 312 ימים והשלימה 95% מהמשימות שהוקצו לה.
תוכנית החלל הסינית החלה את דרכה בשנת 1968, והלוויין הראשון של הרפובליקה העממית של סין, דונגפאנג הונג 1, שוגר לראשונה בשנת 1970. בשלושים השנים הבאות שוגרו מעל 50 לווייני דונגפאנג הונג.
במסגרת תוכנית החלל המאוישת הראשונה של סין שהחלה בשנת 1968 ניסו הסינים להציב אדם בחלל בתחילת שנות ה־70, אך הפרויקט שכונה "פרויקט 714" בוטל.
בשנת 1992 ניתן אישור ומימון ל"פרויקט 921" שבמסגרתו התכוונו הסינים לשגר חללית מאוישת לחלל.
בשנים 1999–2002 שוגרו ארבע חלליות לא מאוישות במסגרת תוכנית שנג'ואו.
השיגור המאויש הראשון התבצע על גבי החללית שנג'ואו 5 שנשלחה לחלל ב־15 באוקטובר 2003 ועליה שהה הטייקונאוט הסיני הראשון – יאנג ליוויי שהקיף את כדור הארץ 14 פעמים.
ב־12 באוקטובר 2005 נשלחה לחלל חללית מאוישת נוספת – שנג'ואו 6 שעל סיפונה היו שני אנשי צוות.
נכנסה ב־6 בדצמבר 2013 למסלול סביב הירח וב־14 בדצמבר 2013 נחתה על פניו, לראשונה מאז לונה 24 הסובייטית בשנת 1976.
גם בריטניה הודיעה ב־23 בנובמבר 2008 על הצטרפותה למרוץ לירח, עם הצהרת הכוונות לממש משימה בשם MoonLITE, שתכלול רכב חלל שיקיף את הירח וישגר אליו ארבע גשושיות.
נכון לשנת 2013 לא דווחה התקדמות של המיזם.
המרחב המשיק בגאומטריה דיפרנציאלית הוא מרחב וקטורי שנבנה על יריעה חלקה ומתפקד כ"קירוב ליניארי" של אותה יריעה באופן מקומי, במובן זה, שהוא מתאר את הכיוונים השונים שבהם ניתן להתקדם על היריעה.
לכל נקודה על היריעה יש מרחב משיק משלה שמסומן ב אבל הואיל וכל המרחבים המשיקים הם מרחבים וקטורים באותו ממד, הם איזומורפיים זה לזה.
הגדרה על ידי נגזרות כיווניות
במרחב האוקלידי למונח "הכיוונים השונים שבהם ניתן להתקדם מהנקודה" יש פירוש אינטואיטיבי כמרחב כל הנגזרות הכיווניות בנקודה.
זהו מרחב וקטורי שאיזומורפי למרחב האוקלידי עצמו (על ידי האיזומורפיזם הטבעי שמעביר את הנגזרת הכיוונית לפי הווקטור v לווקטור v עצמו).
את מרחב הנגזרות הכיוונות בנקודה p ניתן להציג כאוסף של פונקציונלים:
משמעות התנאי היא ש-v הוא פונקציונל ליניארי על מרחב הפונקציות החלקות (), שמקיים בנוסף לליניאריות תנאי גזירה מסוים (שלעיתים מכונה "כלל לייבניץ") לגבי הפעולה שלו על מכפלה.
אוסף זה מכונה המרחב המשיק בנקודה p ואיבריו מכונים וקטורים משיקים.
ניתן לראות מההגדרה של האוסף שהוא מרחב ליניארי ומקיים, לפי כלל לייבניץ, שלכל וקטור משיק , כלומר כל הווקטורים המשיקים מתאפסים על פונקציות קבועות.
ההצגה הזו שנראית אולי מסורבלת במרחב האוקלידי מאפשרת ליצור הכללה ליריעות דיפרנציאליות כלליות בצורה טבעית ביותר- ביריעה M המרחב המשיק בנקודה p, הוא האוסף הבא:
כאשר הוא אוסף הפונקציות החלקות על היריעה M.
כמו במרחב האוקלידי זהו מרחב וקטורי בעל ממד ששווה לממד היריעה.
אם מערכת קואורדינטות מקומיות בנקודה p אז הווקטורים המשיקים הם בסיס למרחב המשיק בנקודה (כאשר הם מוגדרים
ו- ti הוא הציר ה-i-י במערכת הצירים ב- ).
ביריעות שגזירות רק k פעמים (כלומר שלכל שתי מפות הפונקציה גזירה k פעמים אבל לא בהכרח חלקה) ההגדרה הנ"ל יכולה ליצור מרחב מממד אינסופי ולכן מגדירים את המרחב המשיק ביריעות האלו כמרחב שנפרש על ידי הווקטורים המשיקים שמוגדרים באותה צורה.
הגדרה על ידי מסילות חלקות
ניתן להגדיר את המרחב המשיק מכיוון יותר גאומטרי: אם נלך לאורך קו מסוים על היריעה (שניתן על ידי עקומה חלקה) וניקח פונקציה חלקה כלשהי, אז לאורך אותו עקום הפונקציה החלקה הזו תיוצג כפונקציה ממשית במשתנה אחד.
את הפונקציה הזו אפשר לגזור בצורה הרגילה וכך לראות איך היא משתנה לאורך אותו קו (גדלה, קטנה וכו').
באופן פורמלי: תהי עקומה חלקה.
נגדיר את הווקטור המשיק ל- בנקודה (על ידי הפעולה שלו על פונקציה חלקה):
זהו וקטור משיק (לפי ההגדרה הקודמת- כלומר פונקציונל ליניארי שמקיים את כלל לייבניץ).
יתר על כן- כל וקטור משיק ניתן להצגה כמשיק של עקום חלק כלומר זו הגדרה שקולה להגדרה הקודמת של המרחב המשיק.
האגד המשיק הוא איחוד כל המרחבים המשיקים על פני כל היריעה, מסומן ב .
איחוד זה הוא איחוד זר כיוון שכל וקטור משיק שייך למרחב משיק של נקודה אחת בלבד, מעצם ההגדרה שלו (בעצם כל וקטור הוא מהצורה כאשר ).
על האגד המשיק קיים מבנה טבעי של יריעה שנוצר על ידי המפות: כאשר n הקוארדינטות הראשונות פועלות על p ו-n האחרונות על v, ו- היא מפה שמכילה את p.
האגד המשיק הוא יריעה חלקה בממד כפול מממד היריעה.
פונקציות מהיריעה לאגד המשיק נקראות שדות וקטורים.
כאשר הפונקציות האלו חלקות אומרים שזהו שדה וקטורי חלק (או ) בדרך כלל מתעסקים בשדות וקטוריים חלקים בלבד וכאשר אומרים "שדה וקטורי" הכוונה היא לשדה וקטורי חלק אלא אם אומרים במפורש אחרת.
לשדות הווקטוריים יש חשיבות בהכללת אלמנטים מהמרחב המשיק שבכל נקודה לאגד המשיק כולו בצורה חלקה, כמו במטריקת רימן ובמערכת משוואות דיפרנציאליות על יריעות.
אם מערכת קואורדיטות מקומיות, אז ב-U ניתן להציג את השדה הווקטורי V על ידי:
כאשר הפונקציות חלקות אם ורק אם V הוא שדה וקטורי חלק.
מההצגה הזו ניתן לראות את השדות הווקטוריים כאופרטורים על הפונקציות החלקות שמהווים הרחבה של הווקטורים המשיקים הנקודתיים ליריעה כולה.
(כאשר אם g היא הפונקציה אז נגדיר ומההצגה של השדה הווקטורי כסכום- g חלקה.)
האגד המשיק הוא מקרה פרטי של אגד וקטורי מעל היריעה.
המרחב המשיק הוא מרחב וקטורי מממד סופי, ולכן המרחב הדואלי שלו הוא גם כן מרחב וקטורי מאותו ממד.
מרחב זה נקרא המרחב הקו-משיק ומסומן Tp*M.
באמצעות מרחב זה מגדירים את מושג האינטגרל על היריעה.
עבור כל פונקציה חלקה f הדיפרנציאל של f, שמסומן df, הוא וקטור במרחב הקו-משיק שמוגדר על ידי הפעולה שלו על הווקטורים המשיקים:
הבסיס הדואלי לבסיס הוא ולפי הנוסחאות של מרחבים דואליים מממד סופי:
קל לראות שכל וקטור קו-משיק ניתן להצגה כדיפרניציאל של פונקציה חלקה, ומכאן נובעת הגדרה שקולה למרחב הקו-משיק, על ידי פיתוח טיילור:
נגדיר אידיאל בחוג (חוג הפונקציות החלקות בסביבת הנקודה p) על ידי:
זהו האידיאל של כל הפונקציות החלקות שמתאפסות ב-p.
מתוכו ניקח אידיאל קטן יותר - - שהוא האידיאל שנוצר על ידי כל הפונקציות שמתאפסות פעמיים כלומר כל הפונקציות שהן מכפלה של שתי פונקציות מ-.
פונקציות אלו מאפסות כל וקטור משיק.
ביריעה חלקה ניתן להציג כל פונקציה חלקה על ידי טור טיילור המתאים לה, לדוגמה עבור יריעה מממד 2:
למעשה, בנוסחה למעלה הקואורדינטות x ו-y הן קואורדינטות מקומיות ולכן ההצבה שלהם בתוך הפונקציה f היא סימון מקוצר; f מקבלת ערכים מתוך היריעה עצמה ולא מהמישור האוקלידי, והכוונה היא לנקודה על היריעה שהקואורדינטות המקומיות שלה הן x,y.
חוג המנה איזומורפי באופן טבעי למרחב הקו-משיק, על ידי ההגדרה: כאשר היא פונקציית האיזומורפיזם בין למרחב הקו-משיק.
בדרך זו גם ניתן להראות שממד המרחב המשיק הוא כממד היריעה.
דיפרנציאל של העתקה בין יריעות
כל העתקה חלקה (דיפרנציאבלית) φ : M → N בין יריעות חלקות (דיפרנציאביליות) משרה מפה ליניארית בין המרחבים המשיקים
אם המרחב המשיק מוגדר על ידי עקומות, מפה זו מוגדרת
אם המרחב המשיק מוגדר על ידי דריבציות, אז
ההעתקה הליניארית dφx נקראת לעיתים קרובות "דיפרנציאל" אך גם "נגזרת" או "total derivative" או ה"pushforward" של φ בנקודה x, ומסומנת במספר סימונים שונים, בהם
במובן מסוים, הדיפרנציאל הוא הקירוב הליניארי הטוב ביותר ל-φ ליד x.
כאשר , המפה dφx : TxM→R היא הדיפרנציאל הרגיל של φ במובן של חשבון אינפיניטסימלי.
בקואורדינטות מקומיות הנגזרת של ƒ נתונה על ידי מטריצת יעקבי.
תוצאה חשובה לגבי הדיפרנציאל היא המשפט הבא:
אם φ : M → N היא דיפאומורפיזם מקומי בנקודה x ב-M, אזי dφx : TxM → Tφ(x)N היא איזומורפיזם ליניארי.
בכיוון ההפוך, אם dφx היא איזומורפיזם אזי קיימת סביבה פתוחה U של x כך ש-φ מעתיקה את U בצורה דיפאומורפית על תמונתה.
משפט זה הוא הכללה של משפט הפונקציה ההפוכה לפונקציות שהן העתקות בין יריעות.
המרחצאות הרומיים של באת' הם מתחם היסטורי בעיר באת' שבאנגליה, ושמה נובע מהם (bath באנגלית - מרחץ).
המרחצאות, הפעילים מאז התקופה הרומית היו אתר תיירות פופולרי במהלך ימי הביניים.
פופולריות האתר הגיעה לשיאה במהלך המאה ה-18 וה-19.
המרחצאות הוצגו בסדרת הטלוויזיה "שבעת פלאי עולם הטבעיים" כאחד מפלאי מערב בריטניה.
קיימים בעיר באת' שלושה מעיינות חמים.
המרחצאות הרומיות נבנו סביב המעיין הגדול ביותר שספיקתו כ-1,250,000 ליטרים ביממה בטמפרטורה קבועה של 46.5 מעלות צלזיוס.
המעיינות הם מעיינות חמים, הפורצים בלחץ מבטן האדמה.
טמפרטורת המים נעה בין 46 ל-83 מעלות צלזיוס.
הקלטים היו הראשונים שהשתמשו במעיינות, והאמינו שמדובר במתנה של האלה המקומית סוליס שעבורה הוקם במקום מקדש.
המרחצאות הוקמו אחרי הכיבוש הרומי של אנגליה בשנת 43 לספירה.
על פי כתובת שנתגלתה במקום, ידוע כי הרומאים היו במקום בשנת 75 לספירה.
הרומאים זיהו את האלה סוליס עם האלה מינרווה והקימו עבורה מקדש מצפון למעין, ומדרומו הם בנו שורת מרחצאות לטיהור ולריפוי.
המעיין היה קדוש לרומאים והם עשו בו שימוש כפול.
אתר תפילה שבמהלכה הושלכו למעיין תרומות לסוליס מינרווה, ומקור מים למרחצאות.
במעיין עצמו איש לא שחה בשל קדושתו.
מדרום למעיין נבנתה העיר הרומית "אקווה סוליס" - "המים של סוליס".
בשל מיקום המעיינות בעיר הפכה עיר זו לאתר תיירות פופולרי החל מהמאה הראשונה ועד המאה החמישית (נסיגת הרומאים מאנגליה).
לאחר שהרומאים עזבו המקום ניטש.
המקדש נחרב והמרחצאות התמוטטו ונקברו.
במהלך ימי הביניים הייתה העיר אתר עלייה לרגל, בשל האמונה בתכונות הרפואיות של המעיינות.
מעל המעיין הקדוש נבנה במאה ה-12 מרחץ המלך (King's Bath), ועולי רגל רבים הגיעו אל העיר בתקווה להירפא ממחלות שונות באמצעות שתיית המים ורחצה בהם.
שתיית מי המעיינות הפכה פופולרית במאה ה-18, ולצורך כך נבנה חדר המשאבה ליד מרחץ המלך.
קווי הרכבת שנבנו והובילו אל העיר בתקופה זו הגבירו את זרם המבקרים באתר.
בתקופה זו נבנו מבני האירוח הקיימים כיום על המעיינות על ידי האדריכל ג'ון ווד ובנו (שנקרא אף הוא ג'ון ווד).
המבנה, שנבנה בסגנון נאו-קלאסי הכיל חדרי אירוח וחדרים למפגשים חברתיים.
במהלך התקופה הוויקטוריאנית גברה הפופולריות של האתר, ושמנה וסולתה של לונדון נהגו להגיע לעיר באת' לנפוש בה, לשתות את מי המרחצאות (בשל האמונה בסגולותיהם הבריאותיות) ולהתרחק מזיהום האוויר הרב של לונדון.
בשל הפופולריות הרבה של המרחצאות הורחבו המבנים תוך שמירה על הסגנון הנאו-קלאסי של המבנים.
בשלהי המאה ה-19 נערכו במקום חפירות ארכאולוגיות והתגלו שרידי המרחצאות.
בשנת 1897 נפתחו המרחצאות לקהל כמוזיאון ארכאולוגי.
כיום ידוע שמי המרחצאות מסוכנים לרחצה ולשתייה, בשל העובדה שהרומאים הובילו את המים אל מבני המרחצאות בצינורות עופרת.
מרחצאות חדשים שנבנו בקרבת מקום מאפשרים רחצה במים שנשאבים מבטן האדמה שלא דרך הצינורות הרומאיים.
בשל חשיבותו ההיסטורית והתרבותית של מבנה המרחצאות, הוכרז המבנה כמבנה לשימור.
המרחב הקִיבֶּרְנֵטִי או סביבת רשת , הוא מרחב דיגיטלי המאגד מערכות מחשב ורשתות בהן נאגרים נתונים אלקטרוניים ומתקיימת תקשורת מקוונת, ללא תלות במיקום הפיזי של המשתמשים.
מדובר בסוג של עולם וירטואלי שזכה לפופולריות עם עליית האינטרנט.
לרוב מוגדר כסמל לרשת הגלובלית של תשתיות טכנולוגיות מידע, רשתות תקשורת ומערכות עיבוד מחשבים התלויות זו בזו.
אחרים רואים במרחב הקיברנטי סביבה רעיונית שבה מתרחשת תקשורת דרך רשתות מחשבים.
בשנות ה-90 המונח נעשה נרדף ל-World Wide Web, בעיקר בחוגים אקדמיים.
המרחב הקיברנטי מאפשר אינטראקציה מגוונת בין משתמשים—כולל שיתוף מידע, מסחר, אומנות, ומשחקים.
בניגוד לאינטרנט הפיזי, המרחב הקיברנטי הוא מושג מופשט, כך שאתרי אינטרנט ואירועים מקוונים נתפסים כמתרחשים במרחב קיברנטי ולא במיקום גאוגרפי ממשי.
אולם, אין להתבלבל בין המרחב הקיברנטי לרשת האינטרנט עצמה.
המונח נטבע על ידי סופר המדע הבדיוני ויליאם גיבסון בספרו "Burning Chrome" משנת 1982, והפך לפופולרי עם פרסום הרומן שלו "נוירומנסר" (1984).
הניסוח המקצועי של מושג מרחב הסייבר ומאפייניו מציג תחום גלובלי, דינמי ורב-ממדי המשתמש באלקטרונים והספקטרום האלקטרומגנטי.
מטרת המרחב היא לאפשר פעולות מגוונות על מידע, הכוללות יצירה, אחסון, שינוי, החלפה, שיתוף, חילוץ, שימוש, והשמדת מידע, בנוסף ליכולת להפריע למשאבים פיזיים.
המרחב אינו יחידה אחידה, אלא מורכב משילוב של רכיבים: תשתיות פיזיות ומכשירי תקשורת המקשרים רשתות (כדוגמת SCADA, סמארטפונים ושרתים); מערכות מחשב ותוכנה המבטיחות את תפקוד הרשתות; רשתות מחשבים ורשתות של רשתות; נקודות גישה וניתוב ונתונים.
לעיתים רשתות של רשתות נקראות "האינטרנט", או "הרשת", בעוד שרשתות בין מחשבים נקראות "אינטראנט".
מאפיין יסודי ומהותי של מרחב הסייבר הוא היעדר ישות מרכזית המפעילה שליטה היררכית על כל רשתותיו.
בדומה להיעדר ממשלה עולמית בעולם הפיזי, מרחב הסייבר חסר מרכז סמכות מוסדי מוגדר מראש.
בהתאם, ניתן להבין את מרחב הסייבר כמערכת אנרכית בדומה למבנה הפוליטיקה הבינלאומית, כפי שהוגדר על ידי קנת' וולץ.
כתוצאה מכך, האינטראקציות וההתנהלות בסייבר מושפעות יותר ממאזן כוחות, אינטרסים, והיכולת של שחקנים שונים להגן על עצמם ("עזרה עצמית"), מאשר משלטון חוק מרכזי ואכיף.
אין משמעות הדבר כי ממד הכוח במרחב הסייבר נעדר, או שהכוח מפוזר ומפוצל לאלפי זרמים בלתי נראים, או שהוא מפוזר באופן שווה בין אינספור אנשים וארגונים.
להפך, מרחב הסייבר מתאפיין במבנה מדויק של היררכיות של כוח.
"המטריקס" בסדרת סרטי מטריקס הוא מרחב קיברנטי מורכב אליו נולדים בני האדם, ואינם מודעים כלל כי המציאות אותה הם חווים היא וירטואלית.
בסרט טרון, מתכנת נשאב באופן פיזי לתוך עולם המחשב, שם הוא נאלץ להתחרות בסדרת משחקים כמו מרוץ אופנועים וירטואלי נגד תוכנות אחרות.
סדרה בשם "קוד ליוקו" מספרת על ילד בשם ג'רמי המוצא מחשב על המאחסן עולם וירטואלי בשם ליוקו.
בסדרת הטלוויזיה "טוויפסי" מקום מגוריו של טוויפסי נקרא סייבר ספייס .
המרוץ לצמרת של מקס פישר הוא סרט דרמה קומי משנת 1998 בבימויו של וס אנדרסון.
הסרט מתאר את קורותיו של נער בשם מקס פישר (ג'ייסון שוורצמן) המיודד עם תעשיין מיליונר מבוגר בשם הרמן בלום (ביל מארי) ואהבתם המשותפת למורה בבית ספרו של מקס - רוזמרי קרוס (אוליביה ויליאמס).
התסריטאים של הסרט הם וס אנדרסון ואוון וילסון.
הסרט הזניק את הקריירה של שוורצמן ואנדרסון והחזיר את מאריי לתודעה כשחקן סרטים עצמאיים מכובד.
הסרט זכה בפרס אינדפנדנט ספיריט עבור הבימוי הטוב ביותר ושחקן המשנה הטוב ביותר בשנת 1999. ביל מארי זכה במועמדות לפרס גלובוס הזהב.
מקס פישר הוא נער בן 15 בעל בגרות נפשית ואישיות יוצאת דופן.
מקס הוא התלמיד הפעיל ביותר בבית הספר והנחשל ביותר מבחינה אקדמית.
הרמן בלום הוא תעשיין מיליונר הלכוד בנישואים כושלים וסולד מבניו המפונקים והאנוכיים.
רוזמרי קרוס היא אלמנה ומורה לכיתה א' ההופכת למושא תשוקתם של מקס והרמן.
חייו של מקס סובבים סביב "ראשמור" - בית ספר פרטי אליו קיבל מלגת לימודים בעקבות מחזה שכתב.
בסוף הסרט מתכנן מקס להקים את מועדון העפיפונים, ובורר מועמדים פוטנציאלים.
כמו כן, מקס כותב ומביים מחזות הכוללים פירוטכניקה ותפאורה איכותית.
למרות שלל כישרונותיו, הזיותיו על הצלחה אקדמאית נתקלים בחומת המציאות וציוניו נמוכים מאוד.
הציטוט האהוב של מקס הוא בלטינית: "Sic transit gloria" שמשמעותו היא "כך חולפת תהילת עולם".
הרמן בלום אינו מסופק ממפעלו המשגשג, נישואיו הכושלים ושני בניו הלומדים בראשמור עם מקס המתנהגים כפרחחים חסרי תקנה.
הוא ומקס נעשים חברים טובים.
מקס מעריץ את הצלחתו הכלכלית של הרמן, והרמן מעריץ את הביטחון העצמי של מקס.
הרמן שואל את מקס "מהו הסוד?" ומקס עונה לו שצריך למצוא משהו שהוא אוהב ולהמשיך לעשות אותו למשך כל חייו.
ה"משהו" הזה בשביל מקס הוא בית הספר ראשמור.
הרמן מעוניין ללמוד את קסמו של מקס ומציע לו עבודה, אך מקס מסרב.
מקס מתבייש במקצועו של אביו הספר ואומר כי הוא בעצם נוירוכירורג.
למרות זאת, מקס ואביו קרובים מאוד ואביו מעודד את מקס ותומך בו.
בעלה של גברת קרוס - אדוארד אפלבי - היה תלמיד בראשמור.
לאחר מותו בטביעה, היא מגיעה לראשמור כדי ללמד את תלמידי כיתה א'.
מקס מתאהב בה ומנסה לחזר אחריה.
בפגישתם הראשונה אומר מקס לרוזמרי כי ההנהלה החליטה לבטל את מקצוע הלטינית ורוזמרי מצרה על כך.
עקב זאת, מקס מעורר מחאה נגד המהלך, אוסף חתימות ומכין מצגת אותה הוא מציג בפני ועד ההנהלה ומקצוע הלטינית הופך לחובה.
למרות שבתחילה היא מתרשמת ממקס שמזכיר לה את בעלה המנוח ומאישיותו יוצאת הדופן, היא הופכת מודעת להתנהגותו האובססיבית במהרה ומרחיקה אותו ממנה.
הרמן, שמנסה לשכנע את מקס כי היא אינה שווה את הטרחה, מתאהב בה בעצמו והשניים יוצאים יחדיו ללא ידיעתו של מקס.
לאחר שמקס מניח אבן פינה למצפה תת-ימי ללא אישור בית הספר, הוא מסולק מן הלימודים על ידי דוקטור גוגנהיים (בריאן קוקס) - שלמקס היו חיכוכים איתו בעבר.
זוהי מכה אנושה למקס ובעקבות זאת הוא נאלץ להירשם לבית ספר ציבורי.
נערה מבית ספרו החדש בשם מרגרט יאנג מנסה לעורר את תשומת לבו, אך הוא אינו שם לב אליה.
רוזמרי והרמן מנסים לתמוך במקס בבית ספרו החדש.
מקס משמש כמעין אח גדול לדרק קלאווי (מייסון גמבל) הקטן ממנו.
אימו של דרק היא אישה מושכת מאוד וכאשר מגנוס באקן - ביריון בבית הספר - מקניט את מקס, מקס אומר שסילקו אותו מבית הספר גם מפני שגברת קלוואי אוננה לו במושב האחורי של מכונית היגואר שלה.
לאחר שמקס מסתדר בבית ספרו החדש - הוא מצטרף לנבחרת המעודדים וחוזר לביים הצגות, הוא מבקש מרוזמרי לשוב ולהיות ידידים.
השניים מבלים יחדיו במגוון פעילויות, לעיתים תכופות בליווי הרמן ודרק.
לבסוף, דרק מגלה את הרומן בין רוזמרי להרמן ומתריע בעדו לסיים אותו מכיוון שהוא אדם נשוי וחבר של מקס.
מגנוס מספר לדרק כי מקס טען שאימו אוננה לו ומבהיר לו שהוא מגן על האדם הלא נכון.
דרק לא מקבל את דבריו בתחילה אך מגנוס אומר לו: "הבן של נוירוכירורג לא צריך להרשים אף אחד, נכון?".
דרק נוכח כי מגנוס אומר את האמת ומחליט לערער את מקס.
הוא שולח אליו מכתב שמגלה לו על יחסיו של הרמן עם רוזמרי.
מקס אורב להרמן ומגלה אותו יוצא מביתה בשתיים בלילה.
מקס מתעמת עם הרמן שטוען כי הוא מאוהב בה.
מקס אינו מסוגל לקבל את רוע הגזירה ומספר לאשתו של הרמן על הבגידה, שבתגובה פותחת בהליכי גירושין.
הרמן נאלץ לעבור לבית מלון ומקס מכניס דבורים אל חדרו.
הרמן דורס את אופניו של מקס שבתגובת נגד מנתק את הבלמים של רכבו.
עקב כך מקס נעצר על ידי המשטרה.
מקס מותקף באבנים על ידי דרק וחבריו.
דרק מאשים אותו כי שיקר על אימו ומקס מכחיש.
במעשה נואש לזכות ברוזמרי, מקס שולח תמונות של רוזמרי והרמן אל דוקטור גוגנהיים אך הלה מודיע לו שהיא התפטרה לפני שהתמונות הגיעו אליו בכלל.
מקס פוגש ברוזמרי שמנפצת את הפנטזיה של מקס ואומרת לו להתרחק ממנה.
מגנוס מקניט את מקס שוב ומקס מסתער עליו, אך מגנוס הולם בו.
לבסוף מקס מתקשר להרמן ומבקש ממנו לפגוש אותו בבית הקברות בה נטמנה אימו.
הרמן מגיע ומקס אומר לו שהוא תכנן להפיל עליו עץ אך זנח את הרעיון מפני שרוזמרי אוהבת אותו ולא את מקס.
לאחר מכן מקס עוזב את הלימודים ועובר לעבוד במספרתו של אביו.
מרגרט יאנג מחפשת אחריו, אך מקס אינו מעוניין לפגוש אותה.
יום אחר דרק מגיע אל המספרה לאחר שעת הסגירה ומבקש להתנצל בפני מקס על שרגם אותו באבנים.
הוא מספר למקס שדוקטור גוגנהיים לקה בשבץ מוחי.
מקס הולך לבקר את דוקטור גוגנהיים שלא דיבר עשרה ימים בבית החולים.
גוגנהיים מזהה את מקס וחוזר לדבר.
בבית החולים מקס פוגש את הרמן שנפצע בעינו מאחד מבניו.
הוא מספר למקס כי רוזמרי עזבה.
מקס מביים תאונת אופניים ודופק על חלונה של רוזמרי שמסכימה לטפל בו.
מקס מנסה לשכנע אותה לחזור להרמן אך ללא הצלחה ואף זוכה לנשק אותה.
רוזמרי מגלה כי הדם שמרוח על מצחו של מקס הוא מזויף והיא אומרת לו לצאת מביתה.
מקס משכנע את הרמן להשקיע 8 מיליון דולר בבניית המצפה הימי בגינו נזרק מקס מראשמור.
הם מזמינים את רוזמרי להנחת אבן הפינה, אך היא אינה מגיעה.
מקס חוזר לבקר אותה בבית הספר החדש בו היא מלמדת ומנסה לשכנע אותה לחזור להרמן.
מקס כותב מחזה חדש ומזמין את כל הדמויות שנראו בסרט.
הוא מקדיש את ההצגה לאימו - אלואיז פישר ולאדוארד אפלבי.
מקס מושיב בערמומיות את הרמן ורוזמרי אחד ליד השנייה.
מקס, מגנוס, מרגרט ודרק משתתפים בהצגה עתירת האפקטים והפירוטכניקה.
ההצגה היא הצלחה מסחררת והרמן ורוזמרי חוזרים להיות יחדיו בעוד מקס ומרגרט יאנג הופכים לזוג.
האתר Rotten Tomatoes נתן לסרט תוצאה של 87%, המבוססת על ידי 85 מבקרים.
המרוץ לדראג של רופול היא תוכנית מציאות אמריקאית בהפקת World of Wonder ששודרה בארצות הברית במקור בערוץ הטלוויזיה לוגו.
החל מהעונה התשיעית היא שודרה בערוץ VH1, והחל מהעונה ה-13 גם בשירות הזרמת המדיה פרמאונט+.
בעונה ה-15 התוכנית עברה ל-MTV.
התוכנית מציגה את חיפושו של רופול אחר "כוכבת הדראג הבאה של אמריקה".
רופול הוא המנחה, המנטור ובדראג, השופטת הראשית.
המתחרות מקבלות משימות מאתגרות שונות בכל שבוע, ונשפטות על ידי פאנל שופטים, הכולל את רופול, מישל ויסאז', רוס מת'יוס וקרסון קרסלי, וכן שופט/ת נוסף/ת משורה ארוכה של שופטים אורחים, המעבירים ביקורת על התקדמותן של המתמודדות לאורך התחרות.
השם של התוכנית הוא משחק מילים של מרוץ דראג (מרוץ מכוניות) ודראג קווין, ולוגו התוכנית, שיר הפתיחה ("Race") והצוות המסייע ("Pit Stop", רחבת הטיפול ברכב) משלבים אלמנטים מתחום המרוצים.
נכון ל-2023, לתוכנית צולמו 16 עונות.
התוכנית הראשית היא בין התוכניות הנצפות ביותר בערוץ לוגו, והיא משודרת ברחבי העולם, לרבות באוסטרליה, קנדה, הממלכה המאוחדת וישראל.
נכון ל-2021, התוכנית זכתה ב-25 פרסי אמי בקטגוריות שונות.
בשנת 2016 הוענק לרופול פרס אמי בקטגוריית הנחיית תוכנית המציאות הטובה ביותר, והתוכנית עצמה זכתה בפרס אמי לתוכנית המציאות הטובה ביותר ובפרס התקשורת של GLAAD.
התוכנית הייתה מועמדת לארבעה פרסי בחירת מבקרי הטלוויזיה ולפרס אמי לאומנויות יצירתיות.
מתחרות פוטנציאליות מתבקשות להגיש קלטת אודישן על מנת להשתתף בתוכנית.
כל המתמודדות חייבות להיות בנות 21 לפחות בעת הגשת מועמדותן.
בקשות מתקבלות ממתמודדות מכל נטייה מינית, זהות מינית וזהות מגדרית שהן; רוב המתמודדות הן גברים הומוסקסואלים סיסג'נדרים, אך מתחרים גם א.
נשים ללא מגדר או טרנסג'נדרים.
רופול משמש כמנחה, מנטור, ובדראג, כשופטת הראשית בתוכנית.
המגזין USA Today מסביר: "למלכת הדראג רופול המילה האחרונה בשיפוט ובהדחות, בעוד רופול האיש ינחה את המתמודדות בכל משימה".
התוכנית עושה שימוש בהליך של ניפוי על מנת לצמצם את מספר מלכות הדראג המתמודדות (מספר המתמודדות ההתחלתי הגבוה ביותר היה 16) עד אשר נותרות 3 או 4 מתמודדות בלבד בפרק הגמר.
הזוכה נבחרת בפרק האחרון של העונה.
הפרקים כוללים, לרוב, מבנה קבוע:
במהלך העונות השונות היו מספר חריגות לפורמט זה, לרבות פרקים שבהם הייתה הדחה כפולה, לא הייתה הדחה כלל, או לא היה מיני-אתגר, וכן מקרים שבהם מתחרות נפסלו או פרשו מהתוכנית.
במיני-אתגר, המתחרות מתבקשות לבצע משימה עם הגבלת זמן.
יש מספר אתגרים קבועים שחוזרים על עצמם מעונה לעונה, כמו האתגר בפרק הראשון של כל עונה שבו המתחרות מצולמות עם טוויסט מיוחד (למשל להצטלם בלבוש דראג מתחת למים, לקפוץ מטרמפולינה וכדומה).
אתגר נוסף שמתקיים ברוב עונות הסדרה הוא אתגר "הקריאה", שבו, המתחרות צוחקות זו על זו באופן הומוריסטי ולעיתים שחור.
הזוכה במיני-אתגר מקבלת עדיפות מסיומת באתגר המרכזי (כמו שיבוץ קבוצות או חלוקת משימות).
באתגר המרכזי, המתמודדות מתבקשות להראות מגוון כישורים.
ביניהם, עיצוב וייצור תלבושות, לפעמים בשילוב חומרים לא קונבנציונליים, משחק, הומור, שירה, ריקוד ועוד.
אתגרים מסוימים הפכו למסורת, כגון ה-Snatch Game שבו המתמודדות מחקות ידוענים, ואתגר המייקאובר שבו המתמודדות לוקחות תחת חסותן קבוצת אנשים שהם לא מלכות דראג, כגון קרובי משפחתם, אנשי הפקת התוכנית, או יוטיוברים, והופכות אותם לדמויות דראג.
הזוכה של האתגר המרכזי גם מקבלת פרס מיוחד.
בעבר, הזוכות באתגר זכו בפרסים הכוללים בגדי מעצבים מותאמים אישית, חופשות, הפלגות, ופריטים קוסמטיים.
לאחר הכרזת הזוכה במשימה והמתמודדות הבטוחות, רופול מכריז על שתי המתמודדות בתחתית שיבצעו הופעת ליפ סינק על מנת לקבוע מי תישאר בתחרות ומי תודח.
שופט/ת עונה12345678910111213141516 רופולראשי ראשיתאורחת סנטינו רייסראשיאורח מישל ויסאז'ראשית בילי ב.ראשי רוס מת'יוסאורחראשי קרסון קרסליראשי טי-אס מדיסוןאורחתראשית
למעט תוכנית הגמר של כל עונה, אל שלושת השופטים הקבועים מצטרפים שופטים-אורחים ידוענים מדי שבוע.
השופטים האורחים כללו את אדם למברט, אוליביה ניוטון-ג'ון, איב, אריאנה גרנדה, ג'ון ווטרס, ג'יג'י חדיד, דמי לובאטו, דן סאבאג', ליידי גאגא, מישל ויליאמס, ניל פטריק האריס, פאולה עבדול, פמלה אנדרסון, קלואי קרדשיאן, קנדיס קיין, קתי גריפין, רבקה רומיין, רוז מק'גוון, קשה ועוד.
"רופול: הכול בחוץ" היא סדרה נלווית אשר משודרת מיד לאחר הסדרה הראשית.
ב"רופול: הכול בחוץ", רואים את המלכות שממתינות מאחורי הבמה לאחר ביקורת השופטים משוחחות ביניהן.
לפעמים יש גם קטעי בונוס מחדר העבודה או מהמסלול.
הסדרה החלה החל מהעונה השנייה של "המרוץ לדראג של רופול".
עונהתאריך הבכורההזוכהמקום 2חביבת הקהל1 2 בפברואר 2009ביבי זהרה בנהנינה פלווארס2 1 בפברואר 2010טיירה סאנצ'סרייבןפנדורה בוקס3 24 בינואר 2011ראג'המנילה לוזוןיארה סופיה4 30 בינואר 2012שרון נידלסצ'אד מייקלס
פי-פי אוהרהלטריס רויאל5 28 בינואר 2013ג'ינקס מונסוןאלסקה ת'אנדרפאק
רוקסי אנדרוסאייבי וינטרס6 24 בפברואר 2014ביאנקה דל ריואדור דלאנו
קורטני אקטבן דה לה קרם7 2 במרץ 2015ויולט צ'אצ'קיג'ינג'ר מינג'
פרלקטיה8 7 במרץ 2016בוב דה דראג קוויןקים צ'י
נעמי סמולססינתיה לי פונטיין9 24 במרץ 2017סאשה ולורפפרמינטולנטינה10 22 במרץ 2018אקווריהיוריקה אוהרה
קמרון מייקלסמונה אקס צ'יינג'1128 בפברואר 2019איבי אודליברוק לין הייטסנינה ווסט1228 בפברואר 2020ג'יידה אסנס הולג'יג'י גוד
קריסטל מת'ידהיידי אן קלוזט131 בינואר 2021סימוןקנדי מיוזלאלה רי141 בינואר 2022וילו פילליידי קמדןקורנברד "דה סנק" ג'טה156 בינואר 2023סשה קולביאניטרהמלזיה בייביפוקס דול165 בינואר 2024נימפיה ווינדספירה קריסטלצונאמי מיוז, ספירה קריסטל
פרקי התוכנית מלווים במוזיקה, שחלק ניכר ממנה נלקח מתוך הדיסקוגרפיה של רופול, בין השאר מתוך האלבומים הבאים:
לתוכנית "המרוץ לדראג של רו פול" יצא ספין אוף בשם המרוץ לדראג: אולסטארס, בה מתחרות שהופיעו בעונות קודמות של "המרוץ לדראג של רו פול", שבות להתחרות על מנת להיכנס אל "היכל התהילה" של "המרוץ לדראג".
בבריטניה ובאוקיאניה ("Down Under", עם מלכות מאוסטרליה ומניו זילנד) מתקיימות גרסאות מקומיות בהנחיית רופול עצמו.
גם בתאילנד, בקנדה, בהולנד, בצ'ילה, בספרד, באיטליה, בצרפת ובפיליפינים הופקו גרסאות מקומיות של "המרוץ לדראג", אך בהנחיית מלכות דראג ושופטים מקומיים.
"המרוץ לדראג של רו פול" ספגה ביקורת על העדפה, לכאורה, של מלכות דראג "זוהרות" (Glamorous) על פני מלכות קומיות או קאמפיות.
לדוגמה, באתר האינטרנט Popbytes פורסמו האשמות כלפי "המרוץ" שבמספר הזדמנויות, מתמודדות מסוימות בתחרות לא הודחו רק בשביל לשמור על הדרמה.
עם זאת, ארגון Common Sense Media טוען כי התוכנית "משלבת את הדרמה של עיצוב אופנה של פרויקט מסלול עם ההתרגשות של הטופ מודל הבאה על מנת ליצור הצצה מבדרת אל תוך עולם אומנות הדראג.
יש הרבה הגזמה בתוכנית, אבל במקום להציג אומני דראג כמי שיש לצחוק עליהם או לזלזל בהם, התוכנית מתמקדת גם בעבודה הקשה ובכישרון הדרוש למופע דראג".
אנטרטיינמנט ויקלי ציין את הדחתה של פנדורה בוקס, הקומיקאית חביבת הקהל מהעונה השנייה, כאחד מהאירועים השנויים ביותר במחלוקת של הסדרה.
במרץ 2014, "המרוץ" עורר סערה ציבורית בשל השימוש במונח הטרנספובי "She-male" באחד מהמיני-אתגרים של העונה השישית.
לוגו הסירה מאז את הפרק מכל הפלטפורמות שבו שודר, והתייחסה לכל הטענות בדבר טרנספוביה בכך שהביטוי הוסר מכל הפרקים הבאים בתוכנית.
המרחב היא סדרת טלוויזיה אמריקנית מסוגת המדע הבדיוני, המבוססת על סדרת ספרים בעלת אותו שם.
הסדרה מופקת וממומנת על ידי חברת .
שלוש העונות הראשונות שודרו ברשת הטלוויזיה SyFy, שביטלה את הסדרה לאחר עונתה השלישית.
הסדרה זכתה להצלחה בקרב המבקרים, שציינו לחיוב את האפקטים הוויזואלים, את פיתוח הדמויות ואת הנראטיב הפוליטי של הסדרה.
בשנת 2017 הסדרה זכתה בפרס הוגו לפרזנטציה הדרמטית הטובה ביותר, בנוסף למועמדות לארבעה פרסי סאטורן לסדרת המדע הבדיוני הטלווזיונית הטובה ביותר.
הסדרה מתרחשת בעתיד בו האנושות התיישבה ברחבי מערכת השמש, ומתחלקת לשלושה גושים - כדור הארץ (האו"ם), מאדים ותושבי חגורת האסטרואידים.
בעתיד הרחוק, קיימת התיישבות אנושית בכל רחבי מערכת השמש.
בין שלושת הגושים קיימת איבה וכמעט עוינות, הנובעת מרקע מורכב של יחסי פוליטיקה ומסחר.
כדור הארץ נמצא תחת ממשל מרכזי אחד של ארגון האומות המאוחדות, בעוד מאדים נחשב מעצמה בדלנית וכוח עולה, ובינם נמצאים תושבי חגורת האסטרואידים העניה והנחשלת שמאוכלסת ברובה בפועלי תעשייה כבדה.
על רקע זה מתרחשת הסדרה, במספר קווי עלילה מקבילים: ג'ו מילר (תומאס ג'יין), בלש חגוראי מקרס, נשלח עם שותף חדש לאתר את ג'ולי מאו (פלורנס פייבר) בתו הנעדרת של הטייקון ג'ולס פייר מאו.
במקביל ספינת החלל קאנטרבורי תחת פיקודו של ג'ים הולדן (סטיבן סטרייט) נקלעת לאירוע טרגי, בו צוות חילוץ מהספינה יוצא לבדוק קריאת מצוקה מהחללית סקופולי שמתגלת נטושה ובמהלך בדיקתה הקאנטרבורי מושמדת על ידי ספינת חלל חמקנית של אויב לא מזוהה.
על כדור הארץ, כריסג'ן אבסרלה (שוהרה אע'דאשלו) סגנית תת-השר למינהל בפועל של האומות המאוחדות עושה כל מאמץ אפשרי כדי למנוע מהמלחמה הקרה עם מאדים להפוך לאמיתית.
תוך זמן קצר, שלושתם מוצאים את עצמם מעורבים בקונספירציה בממדים עצומים שמאיימת על מערכת השמש ועתיד המין האנושי.
ג'וזפוס "ג'ו" אלויסוס מילר (תומאס ג'יין) - בלש חגוראי מקרס.
ג'יימס "ג'ים" הולדן (סטיבן סטרייט) - הפרוטגוניסט של הסדרה והדמות הראשית בה.
בן כדור הארץ, המפקד של ספינת החלל רוסיננטה.
אלכס קמאל (קאס אנבר) - טייס בן מאדים.
נעמי נגאטה (דומיניק טיפר) - מהנדסת חגוראית, מתפקדת כמהנדסת של הרוסיננטה.
איימוס ברטון (ווס צ'טהם) - מכונאי בן כדור הארץ.
כריסג'ן אבסרלה (שוהרה אע'דאשלו) - פוליטיקאית בת כדור הארץ.
סגנית תת-השר למינהל בפועל של האומות המאוחדות.
ג'ולייט "ג'ולי" אנדרומדה מאו (פלורנס פייבר) - בתו הנעדרת של הטייקון ג'ולס פייר מאו.
(ראשי עונות 1–2; אורחת עונה 3)
סדביר ארינרייט (שון דויל) - פוליטיקאי בן כדור הארץ, תת-השר למינהל בפועל של האומות המאוחדות.
רוברטה "בובי" דרייפר (פרנקי אדמס) - נחתת מאדימאית בתפקיד סמלת מחלקה.
שד גראבי (פאולו קוסטנזו) - הטכנאי הרפואי של קנטרברי.
פרדריק "פרד" לוציוס ג'ונסון (צ'אד קולמן) - קולונל בשירות האו"ם לשעבר שהפך למנהיג החגוראים.
ארג'ון אבסרלה (בריאן ג'ורג') - בעלה של כריסג'ן.
קמינה דראמר (קארה ג'י) - סגניתו של ג'ונסון.
ד"ר אנושקה "אנה" וולוובדוב (אליזבת מיטשל) - כומרה מתודיסטית מהירח אירופה.
אדולפוס מרטי (ברן גורמן) - ראש האבטחה של "אמנת אנרגיה מלכותית" (RCE) על סיפון אדוארד ישראל.
מיכאל איטורבי (טד ויטול) - מדען או"מ (עונה 2)
הסדרה מבוססת על סדרת ספרים בעלת אותו שם, שנכתבה תחת שם העט ג'יימס ס.
קוריי, על ידי הסופרים וטי פרנק, שפועלים ככותבים ומפיקים לסדרה.
הספר הראשון בסדרה, Leviathan Wakes, שיצא ב-2011, הועמד לפרס הוגו ופרס לוקוס.
ב-11 באפריל 2014 הודיעה רשת כי היא מתכוונת לשדר עשרה פרקים באורך שעה בעונה הראשונה.
ב-29 באוקטובר 2014 החל שלב הצילומים לסדרה בטורונטו, קנדה.
פרק הפיילוט הוקרן בכנס קומיק קון בסן דייגו ביולי 2015. ב-14 בדצמבר החלו שידורי העונה הראשונה של הסדרה.
בסוף אותו חודש הודיעה רשת SyFy כי רכשה עונה נוספת של הסדרה, שתשודר בתחילת 2017. שידורי העונה השנייה החלו ב-1 בפברואר 2017. ב-16 במרץ 2017 חידשה רשת SyFy את הסדרה לעונה שלישית.
צילומי העונה השלישית החלו ב-12 ביולי.
ב-11 במאי 2018 הכריזה רשת SyFy כי לא תחדש את הסדרה לעונה רביעית, והודיעה על ביטולה.
בעקבות ההודעה הודיעה אלקון אנטרטיימנט כי תחפש רשת אחרת שתשדר את העונות הבאות של הסדרה.
לאחר מחאה נרחבת מקרב המעריצים, ב-26 במאי הודיע מנכ"ל חברת אמזון, ג'ף בזוס, כי החברה תשדר את העונות הבאות של הסדרה.
העונה הרביעית עלתה לשידור ב-13 בדצמבר 2019 באמזון פריים וידאו.
העונה העשירית של המרוץ לדראג של רו פול עלתה לשידור ב-22 במרץ 2018 בערוץ VH1. העונה התחילה שבוע לאחר סיומה של עונת האולסטארס השלישית של הסדרה, המנצחת זכתה באספקת איפור לשנה של אנסטסיה בוורלי הילס ובפרס כספי של 100,000 דולר.
בעונה הזו חזרה להתחרות מתמודדת העונה התשיעית יוריקה שנפצעה בעונה התשיעית.
המנצחת של העונה היא אקווריה, כשהיא מקדימה את יוריקה וקמרון מייקלס שהגיעו למקום השני.
מונה אקס צ'יינג' נבחרה לחביבת הקהל.
שםשם בשפת המקורגילעיר מגוריםתוצאהאקווריהAquaria21ניו יורק, ניו יורקהזוכהיוריקהEureka27ג'ונסון סיטי, טנסימקום 2קמרון מייקלסKameron Michaels31נאשוויל, טנסיאסיה אוהרהAsia O'Hara35דאלאס, טקססמקום 4מיז קרקרMiz Cracker33מנהטן, ניו יורקמקום 5מונה אקס צ'יינג'Monét X Change27הברונקס, ניו יורקמקום 6דה ויקסןThe Vixen26שיקגו, אילינוימקום 7מוניק הארטMonique Heart31קנזס סיטי, מיזורימקום 8בלייר סיינט קליירBlair St.
Clair22אינדיאנהפוליס, אינדיאנהמקום 9מייהם מילרMayhem Miller36ריברסייד, קליפורניהמקום 10דאסטי ריי בוטומסDusty Ray Bottoms29ניו יורק, ניו יורקמקום 11יוהא האמאסקיYuhua Hamasaki27מנהטן, ניו יורקמקום 12קלורי קרבדשיאן ויליאמסKalorie Karbdashian Williams27אלבוקורק, ניו מקסיקומקום 13ונסה ונג'י מטאוVanessa Vanjie Mateo25טמפה, פלורידהמקום 14
מוניק הארט ומונה אקס צ'יינג' חזרו לעונה הרביעית של המירוץ לדראג: אולסטארס ששודרה מספר חודשים לאחר סיום העונה העשירית.
מוניק סיימה במקום השלישי\רביעי יחד עם נעמי סמולס מהעונה השמינית.
מונה הוכרזה כמנצחת של העונה לצד טריניטי דה טאק מהעונה התשיעית.
ונסה ונג'י מטאו חזרה לעונה האחת עשרה שם סיימה במקום החמישי.
בלייר סיינט קלייר, מייהם מילר ומיז קראקר חזרו לעונה החמישית של אולסטראס.
מתמודדתפרק1234567891011121314אקווריהבטוחהבטוחהבטוחהניצחוןבטוחהבטוחהניצחוןנמוכהגבוההנמוכהניצחוןטופ 4אורחתהזוכהיוריקהבטוחהתחתיתגבוההבטוחהניצחוןניצחוןגבוההבטוחהתחתיתגבוההגבוההטופ 4אורחתמקום 2/3קמרון מייקלסבטוחהקבוצה גבוההנמוכהגבוההבטוחהגבוההבטוחהניצחוןתחתיתתחתיתתחתיתטופ 4אורחתאסיה אוהרהבטוחהבטוחהניצחוןנמוכהבטוחהבטוחהנמוכהתחתיתניצחוןגבוההגבוההטופ 4אורחתהודחהמיז קרקרגבוההקבוצה גבוההבטוחהגבוההגבוההנמוכהבטוחהבטוחהנמוכהניצחוןהודחהאורחתאורחתמונה אקס צ'יינג'בטוחהקבוצה גבוההבטוחהתחתיתתחתיתגבוההגבוההגבוההגבוהההודחהאורחתחביבת הקהלדה ויקסןבטוחהניצחוןבטוחהבטוחהנמוכהתחתיתתחתיתהודחהאורחתאורחתמוניק הארטבטוחהנמוכהבטוחהבטוחהגבוההבטוחההודחהאורחתאורחתבלייר סיינט קליירגבוההקבוצה גבוההגבוההבטוחהבטוחההודחהאורחתאורחתמייהם מילרניצחוןקבוצה גבוההתחתיתבטוחההודחהאורחתאורחתדאסטי ריי בוטומסנמוכהגבוההבטוחההודחהאורחתאורחתיוהא האמאסקיגבוההבטוחההודחהאורחתאורחתקלורי קרבדשיאן ויליאמסתחתיתהדחהאורחתאורחתונסה ונג'י מטאוהודחהאורחתאורחת
█ זכתה במרוץ לדראג של רו פול.
█ הפסידה בסיבוב הליפ סינק הסופי והגיעה למקום שני/שלישי.
█ הפסידה בסיבוב הליפ סינק הראשון, הודחה והגיעה למקום הרביעי.
█ ביצעה ליפ סינק על מנת להגיע לגמר נגד כל המתחרות האחרות, אף אחת לא הודחה וכולן הגיעו לגמר כרביעיית הגמר.
█ אחת מהטובות באתגר השבועי אך לא ניצחה באתגר.
█ בקבוצה המנצחת של האתגר השבועי אך לא ניצחה באתגר.
█ אחת מהגרועות באתגר אך לא ביצעה ליפ סינק והוגדרה כבטוחה מהדחה.
█ ביצעה ליפ סינק על חייה, ניצחה ולא הודחה.
█ ביצעה ליפ סינק, הפסידה והודחה.
█ ביצעה ליפ סינק אבל אף אחת לא הודחה וכולן נשארו.
█ זכתה בתואר חביבת הקהל.
█ הופיעה בפרק האיחוד ועדיין לא הודחה מהתחרות.
פרקמתחרותשירמודחת1קלורי קרבדשיאן ויליאמסנגדונסה ונג'י מטאו"Ain't No Other Man"
(כריסטינה אגילרה)ונסה ונג'י מטאו2יוריקהנגדקלורי קרבדשיאן ויליאמס"Best of My Love"
(דה אימושנס)קלורי קרבדשיאן ויליאמס3מייהם מילרנגדיוהא האמאסקי"Celebrity Skin"
(הול)יוהא האמאסקי4דאסטי ריי בוטומסנגדמונה אקס צ'יינג'"Pound the Alarm"
(ניקי מינאז')דסטי ריי בוטומס5מייהם מילרנגדמונה אקס צ'יינג'"Man!
(שאניה טוויין)מייהם מילר6בלייר סיינט קליירנגדדה ויקסן"I'm Coming Out"
(דיאנה רוס)בלייר סיינט קללייר7מוניק הארטנגדדה ויקסן"Cut to the Feeling"
(קארלי ריי ג'ספן)מוניק הארט8אסיה אוהרהנגדדה ויקסן"Groove Is in the Heart"
(פטי לבל)אף אחת10קמרון מייקלסנגדמונה אקס צ'יינג'"Good as Hell"
(ליזו)מונה אקס צ'יינג'11קמרון מייקלסנגדמיז קרקר"Nasty Girl"
(ונאטי 6)מיז קרקר12אקווריה נגד אסיה אוהרה נגד יוריקה נגד קמרון מייקלס"Call Me Mother"
(ג'נט ג'קסון)אף אחתמתחרותשירמנצחתאקווריה נגד יוריקה נגד קמרון מייקלס"Bang Bang"
(ג'סי ג'יי, אריאנה גרנדה וניקי מינאז')אקווריה
המרחצאות הרומיים (בבולגרית: Римски терми) הם מכלול של מרחצאות מהתקופה הרומית בעיר הנמל וארנה שעל הים השחור בצפון-מזרח בולגריה.
המרחצאות הרומיים שוכנים בחלק הדרום-מזרחי של העיר המודרנית, שתחת האימפריה הרומית הייתה ידועה כ"אודסוס" (Odessus).
המרחצאות נבנו בשלהי המאה השנייה לספירה ומדורגות כבית המרחץ הרומי השמור הרביעי בגודלו באירופה, והגדול ביותר בחבל הבלקן.
וארנה העתיקה, שהייתה בעברה תחילה התיישבות תראקית ואז מושבה יוונית, הפכה לחלק מהאימפריה הרומית בשנת 15 לספירה ושויכה לפרובינקיה הרומית מואסיה כשניתנה לה אוטונומיה מוגבלת.
המרחצאות הרומיים של וארנה נבנו לקראת סוף המאה השנייה לספירה, והיו בשימוש במשך כמאה שנים, עד שלהי המאה השלישית.
מטבעות של הקיסר ספטימוס סוורוס (שלט בשנים 193–211) נתגלו בחורבות המרחצאות.
שנים רבות לאחר מכן במאה ה-14, שימשו החורבות של המרחצאות כאתר לסדנאות של אומנים.
המרחצאות זוהו לראשונה באופן מדעי כאובייקט קדום ב-1906 על ידי החוקר האוסטרו-הונגרי א.
האתר נחקר מאוחר יותר על ידי צמד האחים הארכאולוגים הצ'כים-בולגרים קארל והרמן שקורפיל .
חלקים נוספים של החורבות נחשפו בין השנים 1959 ו-1971 בידי צוות אותו הוביל מילקו מירצ'ב (Милко Мирчев).
באוגוסט 2013 הורתה עיריית וארנה על מיזם שימור של המרחצאות הרומיים בעלות של 125,000 לב.
בחודשי הקיץ נערכים מופעים בשטח המרחצאות.
שרידי המרחצאות הרומיים שוכנים בחלק הדרום-מזרחי של וארנה המודרנית, בצומת הרחובות סן סטפנו והן קרום, בקרבת המעיינות החמים המינרליים הנמצאים בשימוש וארנה המודרנית.
הם משתרעים על שטח בן 7 דונם, כשהתקרות המקומרות מגיעות לגובה שבין 20 ל-22 מטרים.
על פי גודל שטח המרחצאות הרומיים של וארנה, הם הרביעים בגודלם בין המרחצאות שהשתמרו באירופה, אחרי מרחצאות קרקלה ומרחצאות דיוקלטיאנוס בבירת רומא הקיסרית והמרחצאות של טריר.
המרחצאות הן הגדולות ביותר בחבל הבלקן והבניין הקדום הגדול ביותר ששרד בבולגריה של ימינו.
במרחצאות הרומיים של וארנה היה מכלול של מתקנים הכולל אפודייטריום (Apodyterium, "חדר הלבשה"), פריג'ידריום (Frigidarium, "בריכה קרה"), טפידריום (Tepidarium, "בריכה פושרת") וקלדריום (Caldarium, "בריכה חמה"), כמו גם פאלאסטרה (Palaestra, מרחב לפונקציות חברתיות ואתלטיות).
המרחצאות חוממו באמצעות היפוקאוסט (Hypocaust), חימום תת-רצפתי המבוסס על מערכת צינורות.
העונה האחת עשרה של המרוץ לדראג של רו פול עלתה לשידור ב-28 בפברואר 2019 בערוץ VH1.
המתחרות התמודדו על תואר "כוכבת הדראג הבאה של אמריקה".
המנצחת קיבלה אספקת איפור של אנסטסיה בוורלי הילס ובפרס כספי של 100,000 דולר.
המנצחת של העונה היא איבי אודלי, כשהיא מקדימה את ברוק לין הייטס שהגיעה למקום השני.
נינה ווסט הוכתרה כחביבת הקהל.
הרכב העונה הוכרז ב-24 בינואר 2019 על ידי מנצחת עונה 10 אקווריה ואדם ריפון.
ונסה ונג'י מטאו הייתה מתמודדת בעונה 10 אך הודחה ראשונה והוחזרה לעונה 11. ברוק לין הייטס היא המתמודדת הראשונה שהיא במקורה מקנדה.
ביולי 2020 היא החלה להנחות את המרוץ לדראג של קנדה.
מרסדס אימן דיימונד היא המתמודדת הראשונה ממוצא מוסלמי בתוכנית.
איבי אודלי היא המתמודדת הראשונה שמנצחת במרוץ לדראג לאחר שניצחה באתגר מרכזי אחד.
שםשם בשפת המקורגילעיר מגוריםמקוםאיבי אודליYvie Oddly24דנוור, קולורדוהזוכהברוק לין הייטסBrooke Lynn Hytes32נאשוויל, טנסימקום 2אקיריה סי.
מתמודדתפרק1234567891011121314איבי אודליבטוחהבטוחהבטוחהבטוחהבטוחהבטוחהתחתיתבטוחהבטוחהבטוחהבטוחהאורחתהזוכהברוק לין הייטסבטוחהבטוחהבטוחהבטוחהבטוחהתחתיתבטוחהבטוחהתחתיתאורחתאקיריה סי.
דוונפורטבטוחהבטוחהתחתיתבטוחהבטוחהתחתיתבטוחהבטוחהבטוחהבטוחהאורחתהודחהסילקי נאטמג גנאשבטוחהבטוחהבטוחהבטוחהבטוחהבטוחהבטוחהבטוחהתחתיתבטוחהאורחתהודחהונסה ונג'י מטאובטוחהבטוחהבטוחהבטוחהבטוחהבטוחהבטוחהבטוחהתחתיתתחתיתבטוחההודחהאורחתאורחתנינה ווסטבטוחהבטוחהבטוחהבטוחהבטוחהבטוחהבטוחהבטוחההודחהאורחתחביבת הקהלשוגה קייןבטוחהבטוחהתחתיתבטוחהתחתיתבטוחהבטוחהבטוחהבטוחההודחהאורחתאורחתאורחתפלסטיק טיארהבטוחהבטוחהתחתיתבטוחהבטוחהבטוחהבטוחההודחהאורחתאורחתאורחתראג'ה אוהרהבטוחהבטוחהתחתיתתחתיתבטוחהתחתיתהודחהאורחתאורחתסקרלט אנוויבטוחהתחתיתבטוחהבטוחההודחהאורחתאורחתאורחתאריאל ורסצ'הבטוחהבטוחהבטוחהבטוחההודחהאורחתאורחתאורחתמרסדס אימן דיימונדבטוחהתחתיתבטוחההודחהאורחתאורחתהאני דוונפורטבטוחהבטוחההודחהאורחתאורחתאורחתקהנה מונטריזתחתיתהודחהאורחתאורחתסוג'והודחהאורחתאורחתאורחת
פרקמתמודדותשירמודחת1קהנה מונטריזנגדסוג'ו"The Best of Both Worlds"
(מיילי סיירוס)סוג'ו2קהנה מונטריזנגדמרסדס אימן דיימונד"Work Bitch"
דוונפורט נגד האני דוונפורט נגד פלסטיק טיארה
נגד ראג'ה אוהרה נגד סקרלט אנווי נגד שוגה קיין"Waiting for Tonight (Hex Hector Mix)"
(ג'ניפר לופז)האני דוונפורט4מרסדס אימן דיימונדנגדראג'ה אוהרה"Living in America"
(ג'יימס בראון)מרסדס אימן דיימונד5אריאל ורסצ'הנגדשוגה קיין"I'm Your Baby Tonight"
(ויטני יוסטון)אריאל ורסצ'ה6ראג'ה אוהרהנגדסקרלט אנווי"Last Dance"
(שינה איסטון)ראג'ה אוהרה8ברוק לין הייטסנגדאיבי אודלי"Sorry Not Sorry"
(דמי לובאטו)אף אחת9פלסטיק טיארהנגדונסה ונג'י מטאו"Hood Boy"
(פנטזיה)פלסטיק טיארה10שוגה קייןנגדונסה ונג'י מטאו"No More Drama"
(מרי ג'יי בלייג')שוגה קיין11נינה ווסטנגדסילקי נאטמג גנאש"No Scrubs"
(TLC)נינה ווסט12ברוק לין הייטסנגדונסה ונג'י מטאו"Pride (A Deeper Love)"
(אריתה פרנקלין)ונסה ונג'י מטאו14ברוק לין הייטסנגדסילקי נאטמג גנאש"Bootylicious"
(דסטיניז צ'יילד)סילקי נאטמג גנאשאקיריה סי.
דוונפורטמתמודדותשירמנצחתברוק לין הייטסנגדאיבי אודלי"The Edge of Glory"
העונה השתים עשרה של המרוץ לדראג של רו פול שודרה החל מה-28 בפברואר עד ה-29 במאי 2020 בערוץ VH1. המנצחת של העונה קיבלה אספקה של איפור מאנסטסיה בוורלי הילס ופרס כספי בסך 100,000 דולר.
המנצחת של העונה היא ג'יידה אסנס הול, כשהיא מקדימה את ג'יג'י גוד וקריסטל מת'יד שהגיעו למקום השני.
חביבת העונה, שנבחרה על ידי שאר המשתתפות, היא היידי אן קלוזט.
זאת הפעם הראשונה בהיסטוריית התוכנית שגם המנצחת וגם חביבת העונה הן ממוצא אפרו-אמריקאי.
בעונה זו השתתפה ג'קי קוקס, היא המלכה הראשונה ממוצא איראני בתוכנית וניקי דול, המלכה הצרפתייה הראשונה בתוכנית.
Sakura28סן פרנסיסקו, קליפורניה12דליה סיןDahlia Sin28לוס אנג'לס, קליפורניה13
ב-4 במרץ, יומיים לפני הבכורה השנייה של העונה, בן שימקוס, שחקן בן 25, פרסם בפייסבוק פוסט על כך שג'ואי ג'וג'לימלי, שהתמודד העונה בתחרות כמלכת הדראג שרי פאי, התחזה בעבר לסוכנת ליהוק לשחקנים בשם "אליסון מוסי".
כחלק מההתחזות, "אליסון" גרמה לשימקוס להאמין שהוא צריך לצלם סרטונים רבים ולשלוח אותם אליה על מנת לקבל תפקידים במחזות ברודוויי.
הסרטונים כללו גם תכנים מיניים ואף פיתוח גוף שבעטיו נטל שימקוס תוספי תזונה וסטרואידים.
יום לאחר מכן פורסמה במגזין באזפיד כתבה על ארבעה גברים נוספים שרומו על ידי גוג'לימלי תחת אותה דמות מזויפת.
עד ל-6 במרץ הצטברו האשמות משבעה גברים שטוענים לרמאות וניצול בשיטות דומות על ידי גוג'לימלי.
גוג'לימלי פרסם מיד לאחר מכן התנצלות בפוסט בחשבון הפייסבוק שלו כשרי פאי, ואף כתב שהוא מקבל עזרה נפשית.
בעקבות כך VH1 פרסמו הודעה לפיה שרי פאי נפסלת מהתחרות, לא תגיע לגמר ולא תוכל לנצח.
עם זאת, מתוך כבוד לעבודה הקשה של שאר המלכות בתחרות, הוחלט להמשיך את שידורי העונה כרגיל כאשר דמותה של שרי פאי נחתכה במידת האפשר מהפרקים.
שרי פאי ניצחה בשני אתגרים של התוכנית ואת כסף הניצחון שלה העבירה ההפקה לצדקה עבור ארגון להט"בי - פרויקט טרוור.
ב-15 במאי התברר ששרי פאי העפילה לגמר יחד עם שלוש מתמודדות נוספות אך היא לא לקחה בו חלק או צוינה בו.